Bafsa ba lehono ba iphetotše manaba a setšhaba metseng ya gabobona. Tšweletša maikutlo a gago mabapi le kgopolo ye.
Tiragatšo ya sefaleng yeo ke ipshinnego ka go e bogela.
Motho yo a nkgahlago, yo ke dumago go swana le yena bophelong.
Lebeledišiša seswantšho se se latelago o re alele dikgopolo tša gago. Efa taodišo ya gago hlogo ya maleba.
Araba potšišo E TEE go tše nne tše di latelago. Botelele bja karabo ya gago e be mantšu a 120 go iša go a 150.
Yo mongwe wa leloko la lekgotla la lena la polokano o ithobaletše.
mongwaledi wa lekgotla leo ngwala tša bophelo bja mohu.
Badudi ba motse wa geno ba be ba swere kopano yeo go yona ba bego ba ngongoregela ditsela tšeo di sa sepelegego, tlhokego ya meetse le bohodu bjo bo atilego mo motseng. Ngwalelang mokhanselara wa motse wa geno memorantamo wa dingongorego tšeo.
Toropong ya geno ga go na kgatišobaka yeo e ngwadilwego ka leleme la geno la SepedŠ. Ngwalela morulaganyi wa kgatišobaka lengwalo o mo kgopele gore a tšweletše kgatišobaka ye e lego ka leleme la Sepedi tikologong ya geno.
Tlhaelelo le hlokego ya diokobatši tša diARV ke tlhobaboroko nageng ka bophara. Ngwalela Tona ya tša Maphelo lengwalo o laetše boipelaetšo mabapi le taba ye.
Araba potšišo E TEE go tše tharo tše di latelago. Botelele bja karabo ya gago e be mantšu a 80 go iša go a 100.
Letšatši la go kgetha maloko a mafsa a lekgotla la baithuti le fihlile. Wena bjalo ka mongwaledi wa lekgotla leo le rolago modiro, ngwala ditaelo tša tshepedišo ya dikgetho.
Go na le tlhaelelo ya tšhelete lekgotleng la baithuti. Go leka go rarolla se, lekgotla le akantše go swara phadišano ya bommasebotsana sekolong sa geno. Bjalo ka mongwaledi wa lekgotla, hlama papetla go kwalakwatša phadišano ye.
Ngwala letlakala leo go lona o bapatšago kgwebopotlana ya gago ka nepo ya go goketša bareki.